《卜算子慢 得客中信》
宋代·张素

池莲已谢，篱菊又残，正念远人天际。塞雁南来，带得一封书至，且先看、两个平安字。

欲慰我、离愁万种，谁知翻触愁起。

廿载蚕丛寄。总浪负年华，薄名微利。急整归鞭，鬓发料非昔矣。

怎而今、不把瓜期记。越看那、红笺细楷，觉心情如醉。

作者简介：张素，尝官起居舍人（《甘竹胡氏十修族谱》）。太宗雍熙三年（九八六），除左拾遗（《宋会要辑稿》刑法六之五一）。真宗咸平元年（九九八），官荆湖转运使（同上书蕃夷五之七五）。